# Brac alemany de pèl curt

El Brac alemany de pèl curt (Deutscher Kurzhaariger Vorstehhund en alemany) és una raça de gos desenvolupada en els anys 1800 a Alemanya per la caça.
És un gos de caça polivalent, sens dubte la raça més completa i eficient per a la caça, gràcies a les seves qualitats físiques i aptituds innates, destacant-se principalment en:
* Trobar i mostrar les aus elegantment.
* Cobrar tant a terra com a l'aigua sense distingir entre el pèl i la ploma.
* És el millor company de l'au de presa i el més característic en l'art de la falconeria.
* Demostra el seu valor enfrontant-se a animals tan temperamentals i decidits com el senglar.
* Capaç de seguir un rastre de sang igual que un schweisshund (molós de sang).

## Història

La raça sorgeix al segle xix a causa de la necessitat d'un gos versàtil, que servís per a les diferents modalitats de caça, en lloc de tenir una raça diferent per a cada especialitat.
Amb les característiques cinegètiques fixades, els criadors alemanys van iniciar la labor de seleccionar als gossos pel seu tipus, i arribant a la fi del segle xix al primer estàndard racial, el qual amb el temps, ha patit modificacions per adaptar-lo a la natural evolució de les formes de caça.

## Característiques

Les seves principals característiques són:
* Un olfacte extraordinari.
* Una persistent i efectiva cerca.
* Gran passió pel treball a l'aigua.
* Elegant estil.
* Gran resistència física.
* El valor d'enfrontar-se a animals més grans i agressius sense dubtar.
* Intel·ligència canina superior a la normal.
* Conjuminat al seu fàcil ensinistrament, és actualment una de les races de caça més benvolguda a nivell mundial.
La mostra en el Brac alemany és per excel·lència un moment de gran bellesa i emoció, una veritable expressió de l'art cinegètic. És la culminació d'una extensa cerca, en la qual el gos després de recórrer molts quilòmetres, entre matolls, espines, vessants, barrancs o planes immenses, localitza a l'au portat per les seves emanacions, això fa del Brac alemany de pèl curt el millor i inseparable company del caçador versàtil.
A la llar és el fidel, pacient i immillorable company dels nens.

## Bibliografia

* Alderton, David (1984). The Dog. Quill Publishing; Chartwell Books. ISBN 0-89009-786-0.
* Barnes, Duncan (ed.) (1983). The AKC's World of the Pure-Bred Dog. Nick Lyons Books. ISBN 0-87605-406-8.
* Brown, Joan (1996). Simon the Pointer. Viking US. ISBN 0-670-86662-8.
* Cunliffe, Juliette (2004). The Encyclopedia of Dog Breeds. Parragon Publishing. ISBN 0-7525-8276-3.
* Ellis, Mel (1985). Run, Rainey, Run. Top Dogs: Northword Publishing. ISBN 0-942802-11-X.
* Fogle, Bruce, DVM (2000). The new Encyclopedia of the Dog. Doring Kindersley (DK). ISBN 0-7894-6130-7.
* Marder, Amy, VMD (2004). The Complete Dog Owner's Manual. Fog City Press. ISBN 1-74089-313-1.
* Maxwell, C Bede (1982) "The New German Shorthaired Pointer" Howell Book House. ISBN 0-87605-157-3.
* Palmer, Joan (1994). The Illustrated Encyclopedia of Dog Breeds. Wellfleet Press. ISBN 0-7858-0030-1.
* Rollston, Dr. Christopher A. "A Brief History of the German Shorthair (Deutsch Kurzhaar)." _Shorthair Journal_ Volume 7 Issue 6 (2006):8-10. Web Version of article and bibliography: Chestnut Vale Kennels
* Schuler, Elizabeth Meriwether (ed.) (1980). Simon & Schuster's Guide to Dogs. Fireside: Simon and Schuster. ISBN 0-671-25527-4.

## Enllaços externs

* Standard FCI n°119 Arxivat 2013-12-03 a Wayback Machine.
* Club français du Braque allemand